ધૃણાસ્પદ બનાવની વિગત મુજબ,શહેરના મધ્ય વિસ્તારમાં રહેતા વિધવા રવિવારે સાંજે ૫ વાગે બહાર રમી રહેલી ૯ વર્ષની પુત્રીને બોલાવવા બહાર નિકળ્યા હતા. પુત્રી નજરે નહીં ચડતા તેને બોલાવવા બૂમ પાડી ત્યારે પુત્રી પડોશમાં રહેતા કમલેશ ઉર્ફે મુરલી કાળુભાઇ ભરવાડના ઘરમાંથી દોડીને બહાર આવી હતી. તેના ચહેરા પર ભય અને કપડા અસ્તવ્યસ્ત જણાતા કંઇક અજુગતું બન્યાની શંકાથી પુત્રીને વિશ્વસામાં લઇને પૂછપરછ કરી હતી. ધ્રુસકે ધ્રુસકે રડી પડેલી બાળકીએ માતાને જણાવ્યા મુજબ તે મુરલીકાકાના ઘરે ટી.વી. જોવા ગઇ હતી ત્યાર મુરલીકાકા તેને રૂમમાં લઇ ગયા અને મોબાઇલમાં ખરાબ વિડિયો દેખાડીને બન્નેના કપડા ઉતારી ચુમીઓ ભરવા લાગ્યા હતા. પોતે દેકારો કરતા હાથથી મોઢુ દબાવી દીધું હતું. આ સમયે જ તે (માતાએ) બુમ પાડતા તેને છોડીને બહાર ભગાડી દીધી હતી. માતાએ આ પહેલાં પણ ક્યારેય આવું કૃત્ય કર્યું હતું? તે અંગે પૂછતા પુત્રીએ તેની ઉપર મુરલીએ ૧પ દિવસમાં ત્રણ વખત બળાત્કાર અને સૃષ્ટિ વિરૂધ્ધનું કૃત્ય કર્યાની અને આ અંગે કોઇને કહેશે તો ફરી વખત આવું કૃત્ય કરવાની ધમકી આપી હતી.